62019CO0292_INF
Διάταξη του Δικαστηρίου (έκτο τμήμα) της 24ης Οκτωβρίου 2019 –Porr Építési Kft.
(Υπόθεση C-292/19) (
1
)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Κοινό σύστημα φόρου προστιθεμένης αξίας (ΦΠΑ) – Βάση επιβολής του φόρου – Μείωση – Οδηγία 2006/112/ΕΚ – Άρθρο 90 – Αρχή της φορολογικής ουδετερότητας – Απαίτηση που έχει καταστεί μη εισπράξιμη λόγω κινήσεως πτωχευτικής διαδικασίας»
Εναρμόνιση των φορολογικών νομοθεσιών – Κοινό σύστημα φόρου προστιθέμενης αξίας – Βάση επιβολής του φόρου – Υποχρέωση μειώσεως σε περίπτωση ολικής ή μερικής μη καταβολής – Περιεχόμενο – Υποκείμενος στον φόρο o οποίος αποδεικνύει την οριστική αδυναμία εισπράξεως της απαιτήσεως που έχει – Εμπίπτει – Εξαίρεση – Περίπτωση μη καταβολής η οποία εμπίπτει στη διακριτική ευχέρεια των κρατών μελών να παρεκκλίνουν από την εν λόγω υποχρέωση
(Οδηγία 2006/112 του Συμβουλίου, άρθρο 90)
(βλ. σκέψεις 19, 22-26, 28, 29 και διατακτ.)
Διατακτικό
Το άρθρο 90 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, πρέπει να ερμηνευθεί υπό την έννοια ότι τα κράτη μέλη οφείλουν να επιτρέπουν τη μείωση της βάσεως επιβολής του ΦΠΑ εάν ο υποκείμενος στον φόρο μπορεί να αποδείξει ότι η απαίτηση που έχει έναντι του οφειλέτη του έχει καταστεί οριστικώς μη εισπράξιμη, πράγμα που εναπόκειται στο αιτούν δικαστήριο να διαπιστώσει, δεδομένου ότι η κατάσταση αυτή δεν συνιστά περίπτωση μη καταβολής του τιμήματος δυνάμενη να εμπίπτει στην παρέκκλιση από την υποχρέωση μειώσεως της βάσεως επιβολής του ΦΠΑ, που προβλέπεται στην παράγραφο 2 του άρθρου αυτού.
(
1
)	EE C 220 της 1.7.2019.